CELEX: 52010PC0065
Language: mt
Date: 2010-03-08
Title: Proposta għal regolament tal-Parlament Ewropew u tal-Kunsill li jemenda d-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta’ merkanzija u passiġġieri bil-baħar

Avviż Legali Importanti

|

52010PC0065

 Proposta għal regolament tal-Parlament Ewropew u tal-Kunsill li jemenda d-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta’ merkanzija u passiġġieri bil-baħar  /* KUMM/2010/0065 finali - COD 2010/0041 */  

	[pic] | IL-KUMMISSJONI EWROPEA |Brussel 8.3.2010KUMM(2010)65 finali2010/0041 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda d-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta’ merkanzija u passiġġieri bil-baħar2010/0041 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda d-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta' merkanzija u passiġġieri bil-baħar(Test b'rilevanza għaż-ŻEE)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha L-iskop ta' din il-proposta għal Regolament tal-Parlament Ewropew u tal-Kunsill hu li temenda d-Direttiva 2009/42/KE sabiex il-ġbir ta' dejta skont it-tip ta' merkanzija jsir mandatorju għall-istatistiċi dwar it-trasport marittimu. Il-ġbir ta' dejta skont it-tip ta' merkanzija huwa mandatorju għall-istatistiċi Ewropej dwar it-trasport bit-triq[1], ferrovjarju[2] u dak fuq passaġġi tal-ilma interni[3]. L-istatistiċi Ewropej dwar il-mezzi kollha tat-trasport għandhom jinġabru skont il-kunċetti u l-istandards komuni, bl-għan li tinkiseb l-ogħla kumparabbiltà prattikabbli bejn il-mezzi ta’ trasport. B'mod partikolari, id-disponibbiltà ta' statistiċi komprensivi u omoġenji skont it-tip ta' merkanzija għall-mezzi kollha ta' trasport tkun tipprovdi qafas ġenerali meħtieġ biex jappoġġa u jissorvelja l-promozzjoni politika tal-komodalità, jiġifieri l-possibbiltà li l-mezzi diversi ta' trasport jingħaqdu bl-aħjar mod fi ħdan l-istess katina ta' trasport, u l-modernizzazzjoni tal-loġistiċi tat-transport tal-merkanzija[4]. |120 | Il-kuntest ġenerali Twettqet analiżi teknika tad-dejta miġbura skont il-leġislazzjoni Ewropea dwar il-prospetti statistiċi fir-rigward tat-trasport ta' merkanzija u passiġġieri bil-baħar u tal-politika ta' disseminazzjoni f'livell Ewropew, sabiex jiġu proposti soluzzjonijiet tekniċi possibbli biex jissimplifikaw, kemm jista' jkun, l-attivitajiet diversi neċessarji għall-produzzjoni tal-istatistika, filwaqt li l-eżitu finali jinżamm b'konformità mal-ħtiġijiet preżenti u prevedibbli tal-utent. Matul din l-analiżi tqieset il-possibbiltà li tiżdied l-effiċjenza fl-użu ta' riżorsi użati fil-prospetti statistiċi fir-rigward tat-trasport ta' merkanzija u passiġġieri bil-baħar, billi l-attivitajiet ikunu kkonċentrati f'oqsma identifikati mill-utenti bħala aktar importanti (statistiċi dwar il-merkanzija) minn oħrajn (statistiċi dwar il-passiġġieri u dwar it-traffiku ta' bastimenti). Bħala riżultat ta' din l-analiżi, dan l-aħħar ġew adottati simplifikazzjonijiet fl-istatistiċi kemm dwar it-trasport ta' passiġġieri fil-portijiet ewlenin Ewropej kif ukoll dwar it-traffiku ta' bastimenti fil-portijiet ewlenin Ewropej mill-Kummissjoni[5]. Ċertu parti ta' din l-analiżi teknika kienet iddedikata lill-possibbiltà u l-kundizzjonijiet li skontha l-ġbir ta' dejta skont it-tip ta' merkanzija (sett ta' dejta B1) jista' jsir mandatorju. Skont it-tieni paragrafu tal-Anness VIII tad-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta' merkanzija u passiġġieri bil-baħar[6], il-kundizzjonijiet għall-ġbir ta' dejta sett B1 (dejta dwar "Trasport bil-baħar fil-portijiet Ewropej ewlenin skont il-port, it-tip ta' merkanzija, l-oġġetti u r-relazzjoni" għandhom jiġu deċiżi mill-Kunsill fuq proposta mill-Kummissjoni fid-dawl tar-riżultati ta' studju bi prova li sar matul perjodu tranżitorju ta' tliet snin, kif stipulat fl-Artikolu 10 tad-Direttiva 95/64/KE tat-8 ta' Diċembru 1995 dwar il-prospetti statistiċi fir-rigward tat-trasport ta' merkanzija u passiġġieri bil-baħar[7] , u dwar il-fattibbiltà u l-ispiża għall-Istati Membri u għal dawk li jwieġbu għall-ġbir ta' dawk il-punti ta' informazzjoni. Skont ir-Rapport mill-Kummissjoni lill-Kunsill u lill-Parlament Ewropew dwar l-esperjenza miksuba fix-xogħol imwettaq skont id-Direttiva tal-Kunsill 95/64/KE dwar prospetti statistiċi fir-rigward tat-trasport ta' merkanzija u passiġġieri bil-baħar[8], il-ġbir ta' informazzjoni dettaljata dehret fattibbli u bi prezz raġonevoli għal tagħbija bil-massa jew b'nofs massa; madankollu d-diffikultà ewlenija ġrat fil-kompilazzjoni ta' dejta bħal din għal traffiku ta' kontenituri u tak ta' roll-on-roll-off; kien prudenti li tiġi esplorata l-possibbiltà li tiġi estiża d-Direttiva 95/64/KE għal punti oħra ta' informazzjoni elenkati fl-Artikolu 10(2)(a) biss meta tinkiseb aktar esperjenza fil-ġbir tal-varjabbli attwali u s-sistemà attwali tkun stabbilita sew; fir-rigward tal-ġbir ta' informazzjoni dwar merkanzija, għandom jitqiesu r-reviżjonijiet potenzjali tal-klassifikazzjoni NST/R (Klassifikazzjoni Standard tal-Oġġetti għal Statistiċi tat-Trasport/Riveduta, 1967). It-tħaddim tas-sistemà ta' ġbir attwali hu stabbilit sew, inkluża l-implimentazzjoni tal-modifikazzjonijiet introdotti bid-Deċiżjoni tal-Kummissjoni 2005/366 tal-4 ta' Marzu 2005[9] u l-estensjoni ġeografika tas-sistemà minħabba t-tkabbir tal-Unjoni Ewropea tal-2004[10] u l-2007[11]. Parti kbira mill-Istati Membri li trażmettew dejta lill-Eurostat taħt l-ambitu tad-Direttiva qed jipprovdu lill-Eurostat b'mod regolari b'sett ta' dejta B1 fuq bażi volontarja skont il-klassifikazzjoni NST/R. Il-problemi ewlenin fil-kompilazzjoni tad-dejta skont it-tip ta' merkanzija skont il-klassifikazzjoni NST/R, kif imsemmi fir-Rapport ikkwotat hawn fuq, ġew solvuti bl-introduzzjoni tal-NST 2007[12] (Klassifikazzjoni Standard tal-Oġġetti għal Statistiċi tat-Trasport, 2007) bħala l-unika klassifikazzjoni għal merkanziji trasportati permezz ta' trasport bil-baħar, bit-triq, dak ferrovjarju u dak fuq passaġġi tal-ilma interni, applikabbli mis-sena ta' referenza 2008, li tkopri d-data tal-2008.[13]. Għall-Istati Membri li diġa' qed jiġbru s-sett ta' dejta B1, il-kumpilazzjoni ta' dejta skont l-NST 2007 tinneċessita klassifikazzjoni mill-ġdid ta' informazzjoni li hija diġa' disponibbli għand l-Awtoritajiet kompeteneti tal-Istatisika Nazzjonali, mingħajr l-ebda piż żejjed fuq dawk li jwieġbu, jiġi segwit l-istess metodu bħal dak tal-istatistiċi dwar it-trasport bit-triq, dak ferrovjarju u dak minn passaġġi fuq l-ilmijiet interni. għall-Istati Membri l-oħra, għandu jkun possibbli li jikkumpilaw sett ta' dejta B1 billi jużaw informazzjoni li hija diġa' disponibbli għand l-Awtoritajiet kompetenti tal-Istatistika Nazzjonali, b' eċċezzjonijiet limitati ħafna. Għall-biċċa l-kbira, il-ġbir tas-sett ta' dejta B1 mhu se jimponi l-ebda piż żejjed fuq dawk li jwieġbu. Finalment ġie miftiehem li l-introduzzjoni fl-2011 tal-obbligazzjoni li jiġi pprovdut lill-Kummissjoni (Eurostat) sett ta' dejta B1, tagħti lill-Istati Membri perjodu adegwat li matulu tkun tista' tintuża kumpilazzjoni volontarja għat-testijiet u l-adattazzjonijiet neċessarji. |130 | Dispożizzjonijiet eżistenti fil-qasam tal-proposta Diġa' jeżistu dispożizzjonijiet fil-leġislazzjoni attwali (id-Direttiva 2009/42/KE, Anness VIII, sett ta' dejta B1); madankollu, id-dejta hija miġbura fuq bażi volontarja. |IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT |Il-Konsultazzjoni mal-partijiet interessati |211 | Fil-bidu tal-2006 kien maħluq Task Force dwar l-Istatistiċi tat-Trasport Marittimu biex iwettaq analiżi teknika tal-ġbir ta' dejta eżistenti u politika ta' disseminazzjoni, skont il-leġislazzjoni Ewropea dwar il-prospetti statistiċi fir-rigward tat-trasport ta' merkanzija u passiġġieri bil-baħar. It-Task Force jinkludi rappreżentanti minn organizzazzjonijiet differenti (produtturi u utenti ta' dejta u esperti tat-trasport marittimu), u aktar preċiżament: Awtoritajiet Kompetenti dwar l-Istatistika Nazzjonali (Istituzzjonijiet tal-Istatistika Nazzjonali, Amministraturi Marittimi Nazzjonali, Ministeri tat-Trasport); Servizzi tal-Kummissjoni; l-Aġenzija Ewropea għas-Sigurtà Marittima; operaturi ekonomiċi (Organizzazzjoni Ewropea tal-Port tal-Baħar – ESPO, Assoċjazzjonijiet Ewropej tal-Komunità tas-sidien tal-Bastimenti – ECSA). Sabiex jiġi ppreparat u jkun hemm ix-xogħol tat-Task Force, fl-2006 Eurostat iċċirkulat kwestjonarju speċifiku lill-utenti ewlenin tal-istatistiċi dwar trasport marittimu fi ħdan il-Kummissjoni, speċifikament DĠ TREN, DĠ COMP, DĠ ENV, DĠ FISH (issa DĠ MARE), DĠ JLS, DĠ TAXUD. Il-proposti elaborati mit-Task Force kienu mbagħad diskussi fil-qafas standard tas-Sistema Statistika Ewropea, mit-Task Force dwar l-Istatistiċi tat-Trasport Marittimu u l-Kumitat ta' Koordinazzjoni għall-Istatistiċi dwar it-Trasport. Din il-proposta għal Regolament tal-Parlament Ewropew u tal-Kunsill kienet oġġett ta' negozjati intensivi bejn il-partijiet interessati u hija parti mill-pakkett ġenerali ta' inizjattivi leġiżlattivi li huma b'konformità mal-metodu tal-politika tal-Kummissjoni għas-simplifikazzjoni tal-leġislazzjoni u regolament aħjar[14] u aktar preċiż: ir-Regolament tal-Kummissjoni 1304/2007 tas-7 ta' Novembru 2007[15], li jistabbilixxi l-klassifikazzjoni NST 2007 għal merkanzija trasportata fil-mezzi kollha ta' trasport ikkonċernati; l-Abbozz tad-Deċiżjoni tal-Kummissjoni No .../.../UE ta' ... li jemenda d-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta’ merkanzija u passiġġieri bil-baħar, li jissimplifika l-istatistiċi dwar it-trasport tal-passiġġieri u t-traffiku tal-bastimenti; Il-leġislazzjoni li kienet teżisti qabel ukoll għaddiet minn proċess ta' tfassil tal-att bażiku[16] u kodifikazzjoni tal-atti ta' implimentazzjoni[17]. |Ġbir u użu ta' għarfien espert |225 | Il-partiċipanti fit-Task Force dwar l-Istatistiċi tat-Trasport Marittimu u t-Task Force dwar l-Istatistiċi tat-Trasport Marittimu kienu kollha esperti b'għarfien tal-leġislazzjoni eżistenti, is-sistemi nazzjonali għall-ġbir u l-kumpilazzjoni tal-istatistiċi dwar it-trasport marittimu u modi ġodda fl-iżvilupp tat-trasport marittimu. |230 | Analiżi tal-effetti u l-konsegwenzi Alternattiva 1: (Tinżamm il-leġislazzjoni attwali) – Ma jkunx possibbli li tiġi żgurata dispożizzjoni kompleta u kontinwa tad-dejta fuq l-istatistika dwar it-trasport marittimu skont it-tip ta' merkanzija. Alternattiva 2: (Tiġi emendata l-leġislazzjoni attwali) – Ma jkunx possibbli li tiġi żgurata dispożizzjoni kompleta u kontinwa tad-dejta dwar l-istatistika dwar it-trasport marittimu skont it-tip ta' merkanzija. Statistiċi komprensivi u omoġenji skont it-tip ta' merkanzija għall-mezzi kollha ta' trasport tkun tipprovdi qafas ġenerali meħtieġ biex jappoġġa u jissorvelja l-promozzjoni politika tal-komodalità, jiġifieri l-possibiltà li l-mezzi diversi ta' trasport jingħaqdu bl-aħjar mod fi ħdan l-istess katina ta' trasport, u l-modernizzazzjoni tal-loġistiċi tat-transport tal-merkanzija. B'mod aktar ġenerali, l-emenda proposta, flimkien ma' inizjattivi legali oħra, jadattaw l-eżitu tal-istatistika għall-ħtiġijiet tal-utenti attwali u dawk li jista' jkun hemm fil-futur. Kif ippreżentat taħt il-parti 1 ta' dan il-memorandum ta' spjegazzjoni, twettqet valutazzjoni tal-effetti ta' din il-proposta dwar il-piż għal dawk li jwieġbu, mit-Task Force dwar l-Istatistiċi tat-Trasport Marittimu, it-Task Force dwar l-Istatistiċi tat-Trasport Marittimu (fejn l-Awtoritajiet tal-Istatistika Nazzjonali kollha responsabbli ta' dan il-ġbir ta' dejta huma rappreżentanti) u l-Kumitat ta' Koordinament dwar l-Istatistiċi fuq it-Trasport: fil-biċċa l-kbira, il-ġbir tas-sett ta' dejta B1 mhu se jimponi l-ebda piż żejjed fuq dawk li jwieġbu. |L-ELEMENTI LEGALI TAL-PROPOSTA |305 | Taqsira tal-azzjoni proposta L-għan tar-Regolament huwa li jiżgura dispożizzjoni kompleta u kontinwa ta' dejta statistika dwar it-trasport marittimu skont it-tip ta' merkanzija, konsistenti u armonizzat mal-istatistiċi li huma diġa' disponibbli għall-mezzi l-oħra relevanti tat-trasport. |310 | Bażi legali L-Artikolu 338 tat-Trattat dwar l-Iffunzjonar tal-Komunità Ewropea jistipula l-bażi legali għall-istatistiċi Ewropej. Il-Parlament Ewropew u l-Kunsill, fl-aġir tagħhom skont il-proċedura leġislattiva ordinarja, għandhom jadottaw miżuri għall-produzzjoni ta' statistiċi fejn hemm bżonn għall-prestazzjoni tal-attivitajiet tal-Unjoni. Dan l-Artikolu jistipula r-rekwiżiti dwar il-produzzjoni ta' statistiċi Ewropej, u jistabbilixxi li dawn għandhom jikkonformaw ma' standards ta' imparzjalità, ta' kredibbiltà, ta' oġġettività, ta' indipendenza xjentifika, tal-benefiċċji fid-dawl tan-nefqa u tal-kunfidenzjalità tal-istatistika. |320 | Prinċipju tas-sussidjarjetà Il-prinċipju tas-sussidjarjetà japplika safejn il-proposta ma taqax taħt il-kompetenza esklussiva tal-Unjoni Ewropea. |321 | L-għanijiet ta' din il-proposta, l-aktar l-istabbiliment ta' qafas komuni għall-produzzjoni sistematika għall-istatistiċi Ewropej fuq merkanzija bil-baħar li jużaw l-istess klassifikazzjoni skont it-tip ta' merkanzija bħal statistiċi dwar it-trasport relevanti oħra, ma jistgħux jinkisbu b'mod suffiċjenti mill-Istati Membri permezz ta' ġbir volontarju. |324 | L-għanijiet jistgħu jintlaħqu aktar malajr fuq livell Ewropew permezz ta' att legali Ewropej, għaliex il-Kummissjoni biss tista' tikkoordina l-armonizzazzjoni neċessarja tal-informazzjoni għall-istatistika fuq livell Ewropew, filwaqt li l-ġbir ta' dejta u l-kumpilazzjoni ta' statistiċi ta' paragun dwar it-trasport marittimu jista' jiġi organizzat mill-Istati Membri. L-Unjoni Ewropea tista' għalhekk tieħu azzjoni f'dan ir-rigward skont il-prinċipju ta' sussidjarjetà kif stipulat fl-Artikolu 5 tat-Trattat dwar l-Unjoni Ewropea. |Għaldaqstant il-proposta hija konformi mal-prinċipju tas-sussidjarjetà. |Prinċipju ta' proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. |331 | Skont il-prinċipju ta' proporzjonalità, dan ir-Regolament iżomm mal-inqas li hemm bżonn sabiex jintlaħaq l-għan tiegħu u ma jmurx lil hinn minn dak li hu neċessarju għal dak il-għan. Dan ir-Regolament ma jispeċifikax il-mekkaniżmi tal-ġbir tad-data għal kull Stat Membru, iżda l-leġislazzjoni Ewropea tiddefinixxi d-dejta li għandha tiġi pprovduta sabiex jiġu żgurati struttura u tul ta’ żmien armonizzati. |Għażla tal-istrumenti |341 | Strumenti proposti: Regolament tal-Parlament Ewropew u tal-Kunsill. |IMPLIKAZZJONI BAġITARJA |401 | Il-ġbir tad-dejta m'għandu l-ebda implikazzjoni ġdida għall-baġit tal-Unjoni Ewropea. |TAGħRIF ADDIZZJONALI |511 | L-att propost huwa kwistjoni taż-ŻEE u għalhekk għandu jiġi estiż għaż-Żona Ekonomika Ewropea kollha. |Proposta għalREGOLAMENT TAL-PARLAMENT EWROPEW U TAL-KUNSILLli jemenda d-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta’ merkanzija u passiġġieri bil-baħar(Test b’relevanza għaż-ŻEE)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar l-Iffunzjonar tal-Unjoni Ewropea, u b’mod partikolari l-Artikolu 338(1) tiegħu,Wara li kkunsidraw il-proposta mill-Kummissjoni,Wara li kkunsidraw in-notifikazzjoni lill-Parlamenti nazzjonali,Filwaqt li jaġixxu skont il-proċedura leġislattiva ordinarja,Billi:1.  Skont it-tieni paragrafu tal-Anness VIII tad-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta' merkanzija u passiġġieri bil-baħar[18], il-kundizzjonijiet għall-ġbir ta' dejta sett B1 (dejta dwar "Trasport bil-baħar fil-portijiet Ewropej ewlenin skont il-port, it-tip ta' merkanzija, l-oġġetti u r-relazzjoni") għandhom jiġu deċiżi mill-Kunsill fuq proposta mill-Kummissjoni fid-dawl tar-riżultati ta' studju bi prova li sar matul perjodu tranżitorju ta' tliet snin, kif stipulat fl-Artikolu 10 tad-Direttiva 95/64/KE tat-8 ta' Diċembru 1995 dwar il-prospetti statistiċi fir-rigward tat-trasport ta' merkanzija u passiġġieri bil-baħar[19].2.  Skont ir-Rapport mill-Kummissjoni lill-Kunsill u lill-Parlament Ewropew dwar l-esperjenza miksuba fix-xogħol imwettaq skont id-Direttiva tal-Kunsill 95/64/KE[20], il-ġbir ta' informazzjoni dettaljata deher fattibbli u bi prezz raġonevoli għal tagħbija bil-massa jew b'nofs massa; madankollu d-diffikultà ewlenija ġrat fil-kompilazzjoni ta' dejta bħal din għal traffiku ta' kontenituri u dak ta' roll-on-roll-off. Kien xieraq li tiġi esplorata l-possibiltà li jiġi estiż l-ambitu tad-Direttiva 95/64/KE għal punti oħra ta' informazzjoni elenkati fl-Artikolu 10(2)(a) biss meta tinkiseb aktar esperjenza bil-ġbir tal-varjabbli attwali u s-sistemà attwali tkun stabbilita sew. Fir-rigward tal-ġbir ta' informazzjoni dwar merkanzija għandom jitqiesu r-reviżjonijiet potenzjali tal-klassifikazzjoni NST/R (Klassifikazzjoni Standard tal-Oġġetti għal Statistiċi tat-Trasport/Riveduta, 1967).3.  It-tħaddim tas-sistema ta' ġbir attwali hija stabbilita sew, inkluż l-implimentazzjoni tal-modifikazzjonijiet introdotti mid-Deċiżjoni tal-Kummissjoni 2005/266 tal-4 ta' Marzu 2005 li timplimenta d-Direttiva tal-Kunsill 95/64/KE dwar il-prospetti statistiċi fir-rigward tat-trasport ta' merkanzija u passiġġieri bil-baħar u li temenda l-Annessi tagħha[21] u l-estensjoni ġeografika tas-sistema minħabba t-tkabbir tal-Unjoni Ewropea tal-2004 u l-2007.4.  Numru kbir tal-Istati Membri li trażmettew dejta lill-Eurostat bl-iskop tad-Direttiva 96/64/KE qed jipprovdu lill-Eurostat b'mod regolari b'sett ta' dejta B1 fuq bażi volontarja skont il-klassifikazzjoni NST/R.5.  Ir-Regolament tal-Kummissjoni 1304/2007 tas-7 ta’ Novembru 2007 li jemenda d-Direttiva tal-Kunsill 95/64/KE, ir-Regolament tal-Kunsill (KE) Nru 1172/98, ir-Regolamenti (KE) Nru 91/2003 u (KE) Nru 1365/2006 tal-Parlament Ewropew u tal-Kunsill fir-rigward tat-twaqqif ta’ NST 2007 bħala l-klassifikazzjoni unika għall-merkanzija ttrasportata b’ċerti mezzi ta’ trasport[22] introduċew l-NST 2007 (Klassifikazzjoni Standard tal-Merkanzija għall-Istatistiċi tat-Trasport, 2007) bħala l-unika klassifikazzjoni għall-merkanzija trasportata permezz ta' trasport bil-baħar, bit-triq, dak ferrovjarju u dak minn passaġġi fuq l-ilmijiet interni. Din il-klassifikazzjoni għandha tapplika mis-sena ta’ referenza 2008, u tkopri d-dejta tal-2008. Il-problemi ewlenin fil-kumpilazzjoni tad-dejta skont it-tip ta' merkanzija skont il-klassifikazzjoni NST/R, kif imsemmi fir-Rapport ikkwotat taħt il-premessa (2), ġew solvuti bl-introduzzjoni tal-NST 2007. Għaldaqstant, fil-biċċa l-kbira, il-ġbir tas-sett ta' dejta B1 mhu se jimponi l-ebda piż żejjed fuq dawk li jwieġbu.6.  Il-ġbir ta' dejta skont it-tip ta' merkanzija huwa mandatorju għall-istatistiċi dwar it-trasport Ewropew bit-triq[23], dak ferrovjarju[24] u dak fuq passaġġi tal-ilmijiet interni[25], filwaqt li hu volontarju għat-trasport marittimu. L-istatistiċi Ewropej dwar il-mezzi kollha tat-trasport għandhom jinġabru skont il-kunċetti u l-istandards komuni, bl-għan li tinkiseb l-ogħla kumparabbiltà prattikabbli bejn il-mezzi ta’ trasport.7.  L-introduzzjoni fl-2011 tal-obbligazzjoni li l-Kummissjoni (Eurostat) tkun ipprovduta b'sett ta' dejta B1, tagħti lill-Istati Membri perjodu adegwat li matulu kumpilazzjoni volontarja tkun tista' tintuża għat-testijiet u l-adattazzjonijiet neċessarji.8.  Id-Direttiva 2009/42/KE għalhekk għandha tiġi emendata skont dan.ADOTTAW DAN IR-REGOLAMENT:Artikolu 1It-tieni paragrafu tal-Anness VIII mad-Direttiva 2009/42/KE qed jitħassar.Artikolu 2Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .L-ewwel sena ta' referenza għall-applikazzjoni ta' dan ir-Regolament għandha tkun l-2011, li tkopri d-deja tal-2011.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] Ir-Regolament tal-Kunsill (KE) Nru 1172/98 tal-25 ta’ Mejju 1998 dwar prospetti tal-istatistika rigward it-trasport ta' merkanzija bit-triq, ĠU L163, 6.6.1998, p. 1.[2] Ir-Regolament (KE) Nru 91/2003 tal-Parlament Ewropew u tal-Kunsill tas-16 ta' Diċembru 2002 dwar l-istatistika tat-trasport bil-ferrovija, ĠU L 14, 21.1.2003, p. 1.[3] Ir-Regolament (KE) Nru 1365/2006 tal-Parlament Ewropew u tal-Kunsill tas-6 ta' Settembru 2006 dwar statistika ta' trasport ta' merkanzija minn passaġġi fuq l-ilma interni, ĠU L 264, 25.9.2006, p. 1.[4] Il-Komunikazzjoni mill-Kummissjoni lill-Kunsill u lill-Parlament Ewropew "Keep Europe moving - Sustainable mobility for our continent - Mid-term review of the European Commission’s 2001 Transport White Paper", COM (2006) 314 finali tat-22.06.2006.[5] Id-Direttiva tal-Kummissjoni No .../.../UE ta' ... li temenda d-Direttiva 2009/42/KE tal-Parlament Ewropew u tal-Kunsill dwar il-prospetti statistiċi fir-rigward tat-trasport ta’ merkanzija u passiġġieri bil-baħar, ĠU ...[6] ĠU L 141, 6.6.2009, p. 29[7] ĠU L 320, 30.12.1995, p. 25. Id-Direttiva 95/64/KE ġiet irrevokata bid-Direttiva 2009/42/KE .[8] COM (2001) 93 tal-20.2.2001.[9] ĠU L 123, 17.5.2005, p. 1.[10] Att li jikkonċerna l-kondizzjonijiet tal-adeżjoni tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Sslovenja u r-Repubblika Slovakka u l-aġġustamenti lit-Trattati li fuqhom hija mwaqqfa l-Unjoni Ewropea , ĠU L 236, 23.9.2003, p. 573.[11] Ir-Regolament tal-Kummissjoni (KE) Nru 1792/2006 tat-23 ta' Ottubru 2006 li jadatta ċerti regoli u deċiżjonijiet fl-oqsma tal-moviment ħieles ta' merkanzija, moviment ħieles tal-persuni, politika tal-kompetizzjoni, agrikoltura (leġiżlazzjoni veterinarja u fitosanitarja), is-sajd, il-politika dwar it-trasport, it-tassazzjoni, l-istatistiċi, il-politika soċjali u l-impjiegi, l-ambjent, l-unjoni doganali, u r-relazzjonijiet esterni minħabba r-raġuni tal-adeżjoni tal-Bulgarija u r-Rumanija, ĠU, L 362, 20.12.2006, p. 53.[12] L-Anness III mad-Direttiva.[13] Ir-Regolament tal-Kummissjoni Nru 1304/2007 tas-7 ta' Novembru 2007, ĠU L 290, 8.11.2007, p. 14.[14] COM(2006) 689; COM(2006) 693; COM(2007) 23; COM(2008) 35; COM(2009) 28.[15] ĠU L 290 tat-8.11.2007, p. 14[16] Id-Direttiva 2009/42/KE tal-Parlament Ewropew u tal-Kunsill tas-6 ta' Mejju 2009, ĠU L 141,6.6.2009, p. 29[17] Id-Deċiżjoni tal-Kummissjoni 2008/861/KE tad-29 ta' Ottubru 2008, ĠU L 306,15.11.2008, p. 66[18] ĠU L 141, 6.6.2009, p. 29.[19] ĠU L 320, 30.12.1995, p. 25. Id-Direttiva 95/64/KE ġiet irrevokata mid-Direttiva 2009/42/KE .[20] COM (2001) 93, tal-20.2.2001.[21] ĠU L 123, 17.5.2005, p. 1.[22] ĠU L 290, 8.11.2007, p. 14.[23] Ir-Regolament tal-Kunsill (KE) Nru 1172/98 tal-25 ta’ Mejju 1998 dwar prospetti tal-istatistika rigward it-trasport ta' merkanzija bit-triq, ĠU L163, 6.6.1998, p. 1.[24] Ir-Regolament (KE) Nru 91/2003 tal-Parlament Ewropew u tal-Kunsill tas-16 ta' Diċembru 2002 dwar l-istatistika tat-trasport bil-ferrovija, ĠU L 14, 21.1.2003, p. 1.[25] Ir-Regolament (KE) Nru 1365/2006 tal-Parlament Ewropew u tal-Kunsill tas-6 ta' Settembru 2006 dwar statistika ta' trasport ta' merkanzija minn passaġġi fuq l-ilma interni, ĠU L 264, 25.9.2006, p. 1.